Middelsstore (5-8 millimeter), lange og slanke, matte, ensfarget mørkbrune maurbiller med en karakteristisk kroppsform. Oversiden er fint og tett punktert, ikke påfallende hårete. Hodet er kort og bredt, minst så bredt som pronotum, med store, litt utstående fasettøyne. Antennene er nokså korte og består av 8 ledd, der de tre ytterste er mye større enn de øvrige (over halve antennens lengde) og danner en avlang klubbe. Pronotum er firkantet, nær dobbelt så langt som bredt, med to par lange, utstående børstehår på sidene. Dekkvingene er smalt pæreformede.